6fef3583dbc6a75ef47d65ea17bb89c2
Skal man både have en arkitekt og en ingeniør til at tegne ens tilbygning? Og skal der evt. flere på?


Eller findes der en mulighed/titel for en som kan klare det hele på en gang?


Mvh Diana L.


Tegning på tilbygning
bolius.dk
2021.21
Kære Diana L.


  
Der skal både arkitekttegninger og ingeniørberegninger til, statiske beregninger og varmetabsberegninger - sandsynligvis skal der også en bygningskonstruktør til at tegne de tekniske tegninger der skal bygges efter.  
Men da de rigtige løsninger skal findes i et samarbejde mellem selvfølgelig dig som bygherre og de ovennævnte teknikere vil jeg anbefale at du starter med et møde med en arkitekt hvor i gennemgår dine ideer og ønsker til tilbygningen, finder ud af hvad der kan lade sig gøre.

Der er mange faktorer der spiller ind for den rigtige løsning - myndighedsforhold - hvor meget og hvad må der bygges lige på din grund.  Hvad kan der byggetekniske og arkitektonisk lade sig gøre med hensyn til sammenbygning med det eksisterende hus. Hvad er lige jeres behov for brugen af tilbygningen, og hvordan vil det eksisterende hus fungere efter tilbygningen og ikke mindst hvad er de økonomiske rammer.

Ud fra hvad I finder frem til  kan arkitekten udarbejde et skitseprojekt så der kan søges og opnår byggetilladelse. 

Og derefter i samarbejde med en ingeniør udarbejde et projektmateriale bestående af  tegninger og beskrivelser med mere.  Ud fra dette materiale  vil der kunne indhentes priser fra en eller flere entreprenører, og herefter er det det materiale bygningen opføres efter.

På den måde sikrer I jer at  bedst at tilbygningen opføres så den er i overensstemmelse med jeres ønsker, og økonomi.

Du kan enten finde en arkitekt ved at søge på nettet.

